ข้อบัญญัติองค์การบริหารส่วนตำบลดอนแก้ว เรื่อง การลดหย่อนไม่ต้องเสียภาษีบำรุงท้องที่ในเขตพื้นที่ตำบลดอนแก้ว พ.ศ. 2550

ข้อบัญญัติองค์การบริหารส่วนตำบลดอนแก้ว
ข้อบัญญัติองค์การบริหารส่วนตำบลดอนแก้ว
เรื่อง
การลดหย่อนไม่ต้องเสียภาษีบำรุงท้องที่ในเขตพื้นที่ตำบลดอนแก้ว
พ.ศ.
๒๕๕๐[๑]
 

อาศัยอำนาจตามความในมาตรา ๒๒ (๑)
แห่งพระราชบัญญัติภาษีบำรุงท้องที่ พ.ศ. ๒๕๐๘ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติภาษีบำรุงท้องที่
พ.ศ. ๒๕๐๘ พ.ศ. ๒๕๒๔ และพระราชบัญญัติแก้ไขเพิ่มเติม (ฉบับที่ ๓) พ.ศ. ๒๕๔๓
และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗
แก้ไขเพิ่มเติมถึง (ฉบับที่ ๕) พ.ศ. ๒๕๔๖ องค์การบริหารส่วนตำบลดอนแก้ว
โดยได้รับความเห็นชอบจากสภาองค์การบริหารส่วนตำบลดอนแก้ว จึงตราข้อบัญญัติองค์การบริหารส่วนตำบลดอนแก้วขึ้นไว้
ดังต่อไปนี้

ข้อ ๑
ข้อบัญญัตินี้เรียกว่า ข้อบัญญัติองค์การบริหารส่วนตำบลดอนแก้ว
เรื่องการลดหย่อนไม่ต้องเสียภาษีบำรุงท้องที่ในเขตพื้นที่ตำบลดอนแก้ว พ.ศ. ๒๕๕๐

ข้อ ๒
ข้อบัญญัติองค์การบริหารส่วนตำบลดอนแก้วนี้ให้ใช้บังคับตั้งแต่วันถัดจากวันประกาศโดยเปิดเผย
ณ ที่ทำการองค์การบริหารส่วนตำบลดอนแก้ว แล้ว ๑๕ วัน

ข้อ ๓
ให้บุคคลธรรมดาซึ่งเป็นเจ้าของที่ดินแปลงเดียว
หรือหลายแปลงซึ่งที่ดินนั้น ตั้งอยู่ในเขตพื้นที่ตำบลดอนแก้ว อำเภอแม่ริม
จังหวัดเชียงใหม่ โดยใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตน
หรือประกอบกสิกรรมของตน ให้ลดหย่อนไม่ต้องเสียภาษีบำรุงท้องที่ได้ไม่เกิน ๓ ไร่

ข้อ ๔
ความตามข้อ ๓
มิให้ใช้บังคับกับบุคคลธรรมดา ที่ได้ใช้สิทธิในการลดหย่อนไม่ต้องเสียภาษีบำรุงท้องที่แล้ว
ในที่ดินแปลงอื่นใดของตน

ข้อ ๕
ให้นายกองค์การบริหารส่วนตำบลดอนแก้วรักษาการตามข้อบัญญัตินี้


ประกาศ
ณ วันที่ ๗ สิงหาคม พ.ศ. ๒๕๕๐
นพดล
ณ เชียงใหม่
นายกองค์การบริหารส่วนตำบลดอนแก้ว
หมายเหตุ
:- เหตุผลในการประกาศข้อบัญญัติฉบับนี้ คือ เนื่องจากพระราชบัญญัติภาษีบำรุงท้องที่
พ.ศ. ๒๕๐๘ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติภาษีบำรุงท้องที่
(พ.ศ. ๒๕๐๘) พ.ศ. ๒๕๒๔ และพระราชบัญญัติแก้ไขเพิ่มเติม (ฉบับที่ ๓) พ.ศ. ๒๕๔๓
บัญญัติให้พื้นที่ที่ให้ลดหย่อนภาษีบำรุงท้องที่ในพื้นที่องค์การบริหารส่วนตำบลมีหลักเกณฑ์ใดให้ลดหย่อนได้ในพื้นที่เท่าใด
ให้ขึ้นอยู่กับข้อบังคับตำบลนี้ จึงจำเป็นต้องตราข้อบัญญัตินี้




























ปริยานุช/ผู้จัดทำ
๑๘
เมษายน ๒๕๕๑

[๑]
ราชกิจจานุเบกษา เล่ม ๑๒๕/ตอนพิเศษ ๗๐ ง/หน้า ๓๔/๑๐ เมษายน ๒๕๕๑